આ અંગે મળતી માહિતી અનુસાર સુરત ગ્રામ્ય એલસીબીની ટીમ પેટ્રોલીંગમાં હતી. ત્યારે તેઓને બાતમી મળી હતી કે ઉભેળ ગામની સીમમાં આવેલ કઠોદરાથી સુરત જતા રોડ પર વલથાણ ગામની નહેર પાસે કાળા કલરનો શર્ટ અને વાદળી જીન્સ પેન્ટ પહેરેલ મહોમદ કાસીમ અબ્દુલ સલીમ મોમીન (રહે જુના આવાસ ટેનામેન્ટ કામરૂ નગર પહેલા માળે લીમ્બાયત સુરત) જે નવસારી રૂરલમાં થયેલ ચોરીના ગુનામાં 10 માસથી વોન્ટેડ છે. જે ત્યાં હાજર હોવાની બાતમી આધારે સુરત ગ્રામ્ય એલસીબીએ છટકુ ગોઠવી તેને ઝડપી પાડ્યો હતો. તેની પુછ પરછ કરતા આજથી દસ માસ પહેલા મહોમ્મદ મોમીન પોતાની નોકરી ઉપર હાજર હતો. ત્યારે તેના કૌટુંબીક ભાઇ વસીમ અહેમદ સકીલ મોસીન જેઓ તાળુ મારેલ કાળા કલરની બેગ જે નવસારીથી લુંટ કરી આવેલ અને મહોમ્મદને આપી જાફરભાઇના ઘરે મુકી આવવા જણાવ્યુ હતુ. આ ગુનામાં વસીમને પોલીસે ઝડપી પડ્યો હતો ત્યારે મહોમ્મદને વોન્ટેડ જાહેર કરેલ હતો. એલસીબીએ આ અંગે ગુનો નોધી આગળની તપાસ હાથધરી છે.